# **NARVA LINNAVALITSUS**

## KORRALDUS

# Narva linn \_\_\_\_\_\_\_2019 nr \_\_\_\_\_

**Jõesuu tn 5 maa-ala detailplaneeringu kehtestamine**

1. **ASJAOLUD JA MENETLEMISE KÄIK**

Detailplaneeringu algatamise ettepaneku on esitanud Narva-Jõesuu Hotellimajandamise Ühistu juhatuse liikme Aleksandr Tsõss isikus ning planeering algatati Narva Linnavolikogu **15.12.2016 otsuse nr 249 „**Jõesuu tn 5 maa-ala detailplaneeringu koostamise algatamine*“*. Arhitektuuri- ja Linnaplaneerimise Amet.

Vastavalt 09.11.2016 sõlmitud „Lepingule nr DP 03/2016 Jõesuu tn 5 maa-ala detailplaneeringu koostamise korraldamise ja finantseerimise kohta“ Narva-Jõesuu Hotellimajandamise Ühistu kohustub tasuma kõik detailplaneeringu koostamisega seotud kulud. Planeeringukohaste avalikuks kasutamiseks ette nähtud tee ja sellega seonduvate rajatiste, haljastuse, välisvalgustuse ning tehnorajatiste väljaehitamine on pärast planeeringu kehtestamist seega huvitatud isiku ehk Narva-Jõesuu Hotellimajandamise Ühistu kohustuseks (PlanS § 131).

Planeering on kooskõlastatud algatamisotsuse lähteseisukohtades loetletud asutustega. 20.06.2019 kooskõlastas Narva Linnavalitsuse Arhitektuuri- ja Linnaplaneerimise Amet TiTo Arhitektid OÜ poolt esitatud Jõesuu tn 5 maa-ala detailplaneeringu lahenduse.

Detailplaneeringu lahendus määrab Jõesuu tn 5 krundile ehitusõiguse kaksikelamu hoone püstitamiseks. Kavandatava hoone ehitusalune pindala on kuni 288 m² ja korruselisus kuni 2 korrust. Jõesuu tn 5 maa-ala detailplaneering lahendab liikluskorralduse (juurdepääsud ja parkimine), maa-ala heakorrastuse ja haljastuse küsimused, määrama tehnovõrkude asukohad.

Kehtiva Narva linna üldplaneeringu järgi on antud ala maakasutuse sihtotstarbeks väikeelamumaa. Üldplaneeringuga maksimaalne lubatud täisehitusprotsent on 25% ja minimaalne nõutud haljastusprotsent – 50%. Parkimine on lahendatud omal krundil. Jõesuu tn 5 maa-aladetailplaneering ei too kaasa kehtiva üldplaneeringu muutmise ega täpsustamise ettepanekut. Kuna kehtestatav detailplaneering ei too kaasa kehtiva Narva linna üldplaneeringu muutmise ega täpsustamise ettepanekut, siis eraldi KSH koostamine pole nõutav. Antud detailplaneeringu puhul puuduvad ka teised menetluse erijuhud, mida on nimetatud planeerimisseaduse § 130 lõikes 2, kui detailplaneeringu kehtestamine nõuab kohaliku omavalitsuse volikogu otsust.

Jõesuu tn 5 maa-aladetailplaneering võeti vastu Narva Linnavalitsuse 10.07.2019 korraldusega nr 481-k ning suunati avalikule väljapanekule, mis toimus 15. augustist kuni 30. augustini 2019. Isikutel oli õigus avaliku väljapaneku ajal esitada kirjalikke ettepanekuid ja vastuväiteid planeeringu kohta. Ühtegi kirjalikku ettepanekut antud detailplaneeringu kohta ei laekunud.

Detailplaneeringu maa-ala asub Narva linnas Sutthoffi linnaosas Jõesuu ja Rakvere tänavate ristmikul ning selle planeeringuala pindala on ca 0,2 ha.

1. **Õiguslikud alused**

Planeerimisseaduse § 139 lõike 1 kohaselt kehtestab detailplaneeringu valla- või linnavalitsus. Detailplaneeringu koostamisel käesoleva seaduse § 130 lõikes 2 nimetatud juhul kehtestab selle kohaliku omavalitsuse volikogu.

1. **Otsus**

KehtestadaNarva linnas Sutthoffi linnaosas Jõesuu tn 5 maa-ala detailplaneering pindalaga ca 0,2 ha (TiTo Arhitektid OÜ töö 151216(vastavalt lisatud detailplaneeringu põhijoonisele – Lisa 1).

1. **Rakendussätted**

4.1 Narva Linnavalitsuse Arhitektuuri- ja Linnaplaneerimise Ametil avaldada korraldus ajalehes .Põhjarannik" ja "Narva Linnaleht", Ametlikes Teadeannetes ning ka detailplaneeringu koostamise korraldaja veebileheI.

4.2.Käesolev korraldus jõustub teatavakstegemisest.

4.3.Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

Aleksei Jevgrafov Üllar Kaljuste

Linnapea Juriidilise osakonna juhataja

Linnasekretäri ülesannetes